Isabelle Vengerova

Izabella Afanàsevna Venguérova, errusieraz Изабе́лла Афана́сьевна Венге́рова, ezaguna Isabelle Vengerova izenez (Minsk, Bielorrusia,  1877ko otsailaren 17a – New York, AEB, 1956ko otsailaren 7a) errusiar jatorriko piano-jotzaile eta irakaslea izan zen.

 Biografia 
Pianoa ikasi zuen Vienako Kontserbatorioan Josef Dachs-ekin eta Teodor Leszetyckirekin pribatuan; San Petersburgon Anna Jesipovarekin ikasi zuen.

 Musikari ibilbidea 
1906tik 1920ra San Petersburgoko Kontserbatorioko irakasle izan zen, eta gero Sobietar Batasunean eta Mendebaldeko Europan zehar birak egin zituen 1920 urtetik 1923 urtera, ondoren, Amerikako Estatu Batuetan finkatu zen. 1924an Curtis Musika Institutua sortzen lagundu zuen eta 1933an Mannes Music School Collegeren fakultatean sartu zen. Bi erakundeetan irakatsi zuen hil zen arte, eta ezaguna izan zen ikasle bakoitzaren arreta eta introspekzio psikologiko onarengatik.

Nahiz eta hurbilketa malgua izan eta metodo jakin bat zuela ukatu, ikasleak orientatu egiten zituen espresibo jotzeko modu bat lortzeko diseinatutako teknika batzuetara; adibidez, eskua teklatura modelatuz, berdintasunezko legato bat lortzeko; tekletan sakonki ukituz besaurrearen pisua erabiltzen zuen bitartean, eta eskumutur malgua, lerro betea eta gogortasun bakoa lortzeko, eta tonua kontrolatuta, eskumuturraren posizio altuaren edo baxuaren bidez. Besteak beste, ikasle hauexek izanzituen: Ralph Berkowitz, Samuel Barber, Leonard Bernstein, Lukas Foss, Anthony di Bonaventura, Gary Graffman, Abbey Simon, Gilbert Kalish, Leon Whitesell, Jacob Later, Julien Musdimennlerler, Leonard Pennario, Menahem Pressler, Lilian Kallir, Dimitri Tiomkin eta Stanley Babin.

Nicolas Slonimskyren amama eta haren lehen irakaslea izan zen.

 Erreferentziak 

 Kanpo estekak 

Kategoria:Minskarrak
Kategoria:New Yorken hildakoak
Kategoria:Emakume piano-jotzaileak
Kategoria:Errusiako piano-jotzaileak
Kategoria:Bielorrusiako artistak
Kategoria:Ameriketako Estatu Batuetako piano-jotzaileak
Kategoria:Errusiako juduak
Kategoria:Estatubatuar juduak